Document ID: 32010R0745

A BIZOTTSÁG 745/2010/EU RENDELETE
(2010. augusztus 18.)
a 73/2009/EK tanácsi rendelet szerinti egyes közvetlen támogatási rendszerekre 2010-ben alkalmazandó költségvetési felső határok megállapításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 51. cikke (2) bekezdésének első albekezdésére, 69. cikke (3) bekezdésére, 87. cikke (3) bekezdésére, 123. cikke (1) bekezdésére, 128. cikke (1) bekezdésének második albekezdésére, 128. cikke (2) bekezdésének második albekezdésére és 131. cikke (4) bekezdésére,
mivel:
(1)
A 73/2009/EK rendelet 52., 53. és 54. cikke szerinti támogatások mindegyike tekintetében indokolt megállapítani az azokra a tagállamokra alkalmazandó 2010. évi költségvetési felső határt, amelyek az említett rendelet III. címe szerinti egységes támogatási rendszert a 2010. évben hajtják végre.
(2)
Azon tagállamok esetében, amelyek 2010-ben élnek a 73/2009/EK rendelet 87. cikke szerinti lehetőséggel, indokolt rögzíteni az egységes támogatási rendszerből kizárt közvetlen kifizetésekre alkalmazandó költségvetési felső határok 2010. évi összegét.
(3)
Azon tagállamok esetében, amelyek 2010-ben élnek a 73/2009/EK rendelet 69. cikkének (1) bekezdése vagy 131. cikkének (1) bekezdése szerinti lehetőséggel, indokolt megállapítani a 73/2009/EK rendelet III. címének 5. fejezete szerinti különleges támogatásra vonatkozó költségvetési felső határok 2010. évi összegét.
(4)
A 73/2009/EK rendelet 69. cikkének (4) bekezdése a 68. cikk (1) bekezdése a) pontjának i., ii. iii. és iv. alpontjában, valamint a 68. cikk (1) bekezdésének b) és e) pontjában előírt valamely termeléshez kötött támogatási intézkedések finanszírozására felhasználható forrásokat az ugyanazon rendelet 40. cikkében említett nemzeti felső határ 3,5 %-ára korlátozza. Az egyértelműség érdekében a Bizottságnak helyénvaló közzétenni az érintett intézkedésekre vonatkozóan a tagállamok által bejelentett összegekből adódó felső határokat.
(5)
A 73/2009/EK rendelet 69. cikke (6) bekezdésének a) pontja alkalmazásában az említett rendelet 69. cikkének (7) bekezdésével összhangban kiszámított összegeket a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról szóló, 2009. október 29-i 1120/2009/EK bizottsági rendelet (2) III. melléklete határozta meg. Az egyértelműség érdekében a Bizottságnak helyénvaló közzétenni a tagállamok által a 73/2009/EK rendelet 69. cikke (6) bekezdésének a) pontja szerinti felhasználás céljából bejelentett összegeket.
(6)
Az egyértelműség érdekében helyénvaló közzétenni továbbá az egységes támogatási rendszerre vonatkozó - a 73/2009/EK rendelet 52., 53., 54., 68. és 87. cikkében említett kifizetésekre megállapított felső határoknak ugyanazon rendelet VIII. melléklete szerinti felső határokból való kivonásával kiszámított - 2010. évi költségvetési felső határokat. A 73/2009/EK rendelet 68. cikkében előírt különleges támogatás finanszírozása céljából az említett VIII. mellékletből kivonandó összeg a különleges támogatás tagállamok által bejelentett teljes összege és a különleges támogatás ugyanazon rendelet 69. cikke (6) bekezdésének a) pontja szerinti finanszírozása céljából bejelentett összegek közötti különbségnek felel meg. Ha az egységes támogatási rendszert végrehajtó valamely tagállam a 68. cikk (1) bekezdésének c) pontja szerinti támogatás nyújtása mellett dönt, a Bizottságnak bejelentett összeget az egységes támogatási rendszer szerinti felső határ tekintetében figyelembe kell venni, mivel a támogatás a mezőgazdasági termelő támogatási jogosultsága egységenkénti értékének és/vagy számának növelése formájában valósul meg.
(7)
A 73/2009/EK rendelet 123. cikkének (1) bekezdésével összhangban indokolt megállapítani az éves pénzügyi kereteket azon tagállamok esetében, amelyek 2010-ben az említett rendelet V. címének 2. fejezete szerinti egységes területalapú támogatási rendszert alkalmazzák.
(8)
Az egyértelműség érdekében indokolt közzétenni a 73/2009/EK rendelet 126. cikke szerinti elkülönített cukortámogatás 2010. évi odaítélésének céljára az egységes területalapú támogatási rendszert alkalmazó tagállamok rendelkezésére álló pénzeszközöknek e tagállamok bejelentései alapján rögzített felső összeghatárát.
(9)
Az egyértelműség érdekében indokolt közzétenni a 73/2009/EK rendelet 127. cikke szerinti elkülönített gyümölcs- és zöldségtámogatás 2010. évi odaítélésének céljára az egységes területalapú támogatási rendszert alkalmazó tagállamok rendelkezésére álló pénzeszközöknek e tagállamok bejelentései alapján rögzített felső összeghatárát.
(10)
Helyénvaló közzétenni az egységes területalapú támogatási rendszert alkalmazó tagállamok esetében a 73/2009/EK rendelet 128. cikkének (1) és (2) bekezdése szerinti átmeneti gyümölcs- és zöldségtámogatásokra alkalmazandó költségvetési felső határoknak az említett tagállamok bejelentései alapján megállapított 2010. évi összegét.
(11)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
(1) A 73/2009/EK rendelet 51. cikkének (2) bekezdésében említett, 2010-re vonatkozó költségvetési felső határokat e rendelet I. melléklete állapítja meg.
(2) A 73/2009/EK rendelet 87. cikkének (3) bekezdésében említett, 2010-re vonatkozó költségvetési felső határokat e rendelet II. melléklete állapítja meg.
(3) A 73/2009/EK rendelet 69. cikkének (3) bekezdésében és 131. cikkének (4) bekezdésében említett, 2010-re vonatkozó költségvetési felső határokat e rendelet III. melléklete állapítja meg.
(4) A 73/2009/EK rendelet 68. cikke (1) bekezdése a) pontjának i., ii., iii. és iv. alpontjában, valamint 68. cikke (1) bekezdésének b) és e) pontjában előírt támogatás tekintetében a 2010-re vonatkozó költségvetési felső határokat e rendelet IV. melléklete állapítja meg.
(5) A 73/2009/EK rendelet 68. cikkének (1) bekezdésében előírt különleges támogatás fedezésére a tagállamok által ugyanazon rendelet 69. cikke (6) bekezdésének a) pontja szerint felhasználható összegeket e rendelet V. melléklete állapítja meg.
(6) A 73/2009/EK rendelet III. címében említett egységes támogatási rendszer tekintetében a 2010-re vonatkozó költségvetési felső határokat e rendelet VI. melléklete állapítja meg.
(7) A 73/2009/EK rendelet 123. cikkének (1) bekezdésében említett éves pénzügyi keretek 2010. évi összegét e rendelet VII. melléklete állapítja meg.
(8) Az elkülönített cukortámogatás 2010. évi odaítélése céljára a Cseh Köztársaság, Lettország, Litvánia, Magyarország, Lengyelország, Románia és Szlovákia rendelkezésére álló - a 73/2009/EK rendelet 126. cikkben említett - pénzeszközök felső összeghatárát e rendelet VIII. melléklete rögzíti.
(9) Az elkülönített gyümölcs- és zöldségtámogatás 2010. évi odaítélése céljára a Cseh Köztársaság, Magyarország, Lengyelország és Szlovákia rendelkezésére álló - a 73/2009/EK rendelet 127. cikkében említett - pénzeszközök felső összeghatárát e rendelet IX. melléklete rögzíti.
(10) A 73/2009/EK rendelet 128. cikke (1) és (2) bekezdésének második albekezdésében említett költségvetési felső határok 2010. évi összegét e rendelet X. melléklete állapítja meg.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. augusztus 18-án.

Labels: 20
4
6